laion/Wikipedia-Exotic huggingface dataset:
פבלו קאסדו

פבלו קאסדו בלאנקו (בספרדית: Pablo Casado Blanco; נולד ב-1 בפברואר 1981) הוא פוליטיקאי ספרדי, אשר כיהן כנשיא המפלגה העממית, יו"ר האופוזיציה וחבר קונגרס הנציגים. קאסדו התפקד למפלגה העממית בשנת 2003. בין 2009 ל-2012 הוא ניהל את הלשכה של ראש ממשלת ספרד לשעבר, חוסה מריה אסנאר. במהלך אותה תקופה, הוא הקים ביחד איתו ועם עוד מנהיגים אחרים את הארגון יוזמת ידידי ישראל. בשנת 2011 נכלל קאסדו ברשימת המפלגה העממית אל קונגרס הנציגים מטעם מחוז הבחירה אבילה. מפלגתו זכתה באותו מחוז, ומאז הוא נבחר שלוש פעמים נוספות (2015 ,2016 ו-2019). פרק זה לוקה בחסר. אנא תרמו לוויקיפדיה והשלימו אותו. במאי 2018, הצעת אי אמון שהוגשה על ידי המפלגה הסוציאליסטית עברה ברוב קולות בקונגרס, מה שהביא להחלפתו של ראש ממשלת ספרד, מריאנו ראחוי מהמפלגה העממית השולטת, בפדרו סנצ'ס מהמפלגה הסוציאליסטית. בתגובה, החליט ראחוי להתפטר מתפקידו בתור נשיא המפלגה העממית. בבחירות פנימיות לראשות המפלגה, זכה קאסדו ב-57.2% מהקולות, והפך לנשיא מפלגתו. בתחילת 2022 החל משבר פנימי במפלגה על רקע האשמותיה של איסבל דיאס איוסו, נשיאת הקהילה האוטונומית של מדריד, כי הנהגת המפלגה פועלת כנגדה. ב-23 בפברואר, לאחר לחצים מטעם רבים מחברי המפלגה, קאסדו הודיע שיתפטר מתפקידו לאחר בחירת מנהיג חדש. בתחילת אפריל באותה שנה נערך קונגרס של המפלגה בו נבחר להחליפו אלברטו נונייס פייחו, שהיה נשיא הקהילה האוטונומית של גליסיה. מדיה וקבצים בנושא פבלו קאסדו בוויקישיתוף פבלו קאסדו, ברשת החברתית פייסבוק פבלו קאסדו, ברשת החברתית אקס (טוויטר) פבלו קאסדו, ברשת החברתית אינסטגרם פבלו קאסדו, ברשת החברתית LinkedIn Medina, F. (15 בינואר 2015). "Pablo Casado, ultraliberal, anticastrista, antiprogresista... y encendido prosionista". El Plural. {{cite journal}}: (עזרה) "Orden CUL/2994/2010, de 27 de octubre, por la que se inscribe en el Registro de Fundaciones la Fundación Friends of Israel Initiative" (PDF). Boletín Oficial del Estado (282). 22 בנובמבר 2010. {{cite journal}}: (עזרה) "Resultados definitivos primarias PP" (PDF). La Vanguardia (בספרדית). 5 ביולי 2018. נבדק ב-17 ביולי 2018. {{cite news}}: (עזרה) "Casado no desvela su secretario general para una "integración real" con Santamaría y suma a cargos de Cospedal". Eldiario.es. 21 ביולי 2018. {{cite journal}}: (עזרה) Pinedo, Emma; Thykjaer, Christina; Carreño, Belén (2022-02-23). "Under pressure to resign, Spain's opposition leader Casado waves goodbye to parliament". Reuters (באנגלית). נבדק ב-2022-07-17. "Spain's Popular Party picks new leader with eye on winning back far-right voters". Reuters (באנגלית). 2022-04-02. נבדק ב-2022-07-17.
Tom & Jerry: The Movie

Tom & Jerry: The Movie (ביפנית: トム＆ジェリー ザ ムービー, בעברית: טום וג'רי: הסרט) הוא משחק וידאו שמבוסס על הסרט "טום וג'רי: הסרט" שהופץ לראשונה בשנת 1992. המשחק פותח ופורסם על ידי "סגה" בשנת 1992 עבור מערכת Sega Master System. שנה לאחר מכן, בשנת 1993, המשחק פורסם בסגה גיים גיר עם שלבים שונים. למרות שלמשחק ולסרט יש אותו שם, למשחק אין שום קשר לסרט. בגרסת "Sega Master System", טום החתול רודף אחרי ג'רי העכבר במרדף גדול והרפתקני בתוך הבית, מחוץ לבית, בארץ ושוב בתוך הבית. בסוף המשחק טום תופס את ג'רי לכמה רגעים. בגרסת "סגה גיים גיר", טום רודף אחרי ג'רי בשביל לחפש אוצר נסתר. טום וג'רי הולכים מהבית לאי שבו קבור האוצר. השחקן יכול לשלוט בדמותו של טום בלבד. במשחק השחקן צריך לרדוף אחרי ג'רי דרך שלבים שונים. ג'רי מעכב את ההתקדמות של טום על ידי הנחת מלכודות נפץ. טום יכול לטפס, לקפוץ ולזנק. ג'רי יכול להיתפס רק בסוף המשחק על ידי פתרון חידה, אבל אפשר לתפוס אותו מוקדם יותר ברמה גבוהה יותר. ברגע שטום תופס את ג'רי, ג'רי מצליח לברוח וממשיכים לשלב הבא. טום וג'רי טום וג'רי: הסרט Tom & Jerry: The Movie, באתר MobyGames
Yalnız Çiçek

"Yalnız Çiçek" (באנגלית: "A Lonely Flower"; בעברית: "פֶּרַח בּוֹדֵד") הוא שיר שהוקלט על ידי הזמרת-יוצרת הטורקייה אליינה טילקי, בהשתתפות הדי ג'יי הטורקי אמרה קאראדומן. הוא יצא לאור ב-5 ביוני 2018, בהוצאת חברת התקליטים אוזדמיר מיוזיק כסינגל מתוך אלבום הלהיטים, Yıldız Tilbe'nin Yıldızlı Şarkıları, Vol. 1 (2018). השיר הגיע למקום הראשון בטורקיה טופ 20 והראשון בטורקיה טופ 40. השיר הולחן ונכתב במקור על ידי יילדיז טילבה וטריק סזר והופק בגרסה המחודשת על ידי אמרה קאראדומן. "Yalnız Çiçek" מאופיין בסוגת הפופ הטורקי המאפיינת שירים נוספים שהוציאה טילקי במהלך הקריירה המוזיקלית שלה. בשיר "Dipsiz Kuyum", אותו הוציאו טילקי וקאראדומן לאחר מכן, ישנו אזכור ל-"Yalnız Çiçek". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות. הווידאו קליפ הנלווה של "Yalnız Çiçek" הועלה לערוץ היוטיוב של netd müzik ב-5 ביוני 2018. הקליפ בוים על ידי אליינה טילקי. בתחילתו, ניתן לראות את טילקי מתהלכת על רכס הרים. בהמשך, שלושה אנשים המחופשים לליצנים חוטפים אותה ולוקחים אותה אל הטירה שלהם. נכון לאוגוסט 2023 עומד מונה הצפיות של הקליפ על למעלה מ-265 מיליון צפיות. סרטון השיר "Yalnız Çiçek" באתר יוטיוב Yalnız Çiçek, 2018-05-21, נבדק ב-2023-08-24 Yalnız Çiçek (feat. Emrah Karaduman) by Aleyna Tilki (באנגלית בריטית), נבדק ב-2019-05-25 Yıldız Tilbe’nin 'Yıldızlı Şarkıları' çıktı (39 sanatçı), NTV, ‏2018-05-20 (בטורקית) Nedim YILDIZ, Çocuk Şarkıları Üzerine Bir İnceleme Une Analyse sur les Chansons d'Enfants, Tiyatro Ara, 2006 doi: 10.1501/tad_0000000044 MusicTopTR, MusicTopTR Resmi Listesinde 28. haftanın Lideri... YALNIZ ÇİÇEK - @aleynatilki Feat. @Emrah_Karaduman @ozdemirmuzikhttps://youtu.be/gi80-tmEduI?t=1, @MusicTopTR, ‏2018T4:30 (בטורקית) Aleyna Tilki (Ft. Emrah Karaduman) – Yalnız Çiçek (באנגלית), נבדק ב-2019-05-25 netd müzik (2018-09-03), Emrah Karaduman - Dipsiz Kuyum feat. Aleyna Tilki, נבדק ב-2019-05-25 Yıldız Tilbe'nin Yıldızlı Şarkıları, Vol. 1, נבדק ב-2019-05-25 netd müzik (2018-06-05), Aleyna Tilki YALNIZ ÇİÇEK ft. Emrah Karaduman, נבדק ב-2019-05-25
הדורה (מפלצת)

הדורה (ביפנית: ヘドラ; באנגלית: Hedorah) הוא דמות בדיונית של מפלצת-ענק המופיעה בסדרת סרטי גודזילה של חברת סרטי טוהו. הדמות הופיעה לראשונה במהלך 24 ליולי, 1971, בסרט גודזילה נגד הדורה, מבית היוצר של טוהו, ונוצרה על ידי יושימיצו באנו. מראהו של הדורה כשל נוזל שחור-ירוק עם עיניים גדולות וכתומות. הוא מסוגל לעוף, אף על פי שאין לו כנפיים, בדומה לגייגן. הדורה מסוגל לבלוע ערמות של פסולת. בנוסף, הדורה גם מסוגל לזהם סביבות, להמיס בשר וגם לפרוק כמות עצומה של קרינה רדיואקטיבית. צורת-חיים חוצנית מיקרוסקופית שמזינה את עצמה מהפסולת של כדור הארץ וגדלה למפלצת-ענק ימית רעילה, המפריחה חומצה. אחרי שהיא טורפת מכלית דלק ותוקפת את ד"ר טורו יאנו ובנו הצעיר קן יאנו, המפלצת מתגלה כ״הדורה״. לקן יש חזיונות על גודזילה שנלחם למען האנושות נגד הדורה. הדורה משנה צורה לצורה אמפיבית, המאפשרת לו לנוע אל הקרקע כדי לאכול פסולת נוספת. הדורה מתמודד נגד גודזילה, הדורה מנוטרל בקלות על ידי גודזילה ונסוג אל הים. עם זאת במהלך הקרב, כמה חתיכות של הגוף של הדורה מוטלות בקרבת המקום, אשר זוחלים בחזרה אל הים כדי לגדול מחדש ולאפשר ליצור גרסה יותר חזקה של הדורה. הוא חוזר זמן קצר לאחר מכן, וכעת הוא מסוגל לעבור דרך כל דבר בדומה לנוזל, דבר שמעיד על כך שהדורה מתחיל להתפתח קדימה אבולוציונית. אלפי אנשים מתים מהזיהום של הדורה, ואפילו גודזילה מוצף בפליטות הרעילות של הדורה. מסיבה נערכת על הר פוג׳י כדי לחגוג יום אחד אחרון של החיים לפני שהמין האנושי מושמד על ידי הדורה. אך קן יאנו, יוקיו קוצ'י, מיקי פוג'יאמה, ומפלגתם של האחרים מבינים שגודזילה והדורה הגיעו להר פוג'י כדי להילחם אחד נגד השני בפעם האחרונה. ד"ר טורו יאנו ואשתו טושי יאנו החליטו כי ייבוש הגוף של הדורה עשוי להרוג אותו, אף על פי שהוא מוגדר כ״בלתי-מנוצח״. יחידת ה-JSDF בונה במהירות שתי אלקטרודות ענקיות למטרה זו, אך כוחן מנותק על ידי הקרב האלים של גודזילה והדורה. גודזילה מטעין את האלקטרודות עם קרני החום האטומיות שלו, והן מייבשות לחלוטין את הגוף החיצוני של הדורה. הדורה משיל את הגוף החיצוני שלו ומנסה להימלט, אבל גודזילה דוחף את עצמו עם הקרן האטומית כדי לרדוף אחריו. גודזילה גורר את הדורה בחזרה אל האלקטרודות וממשיך להתייבש עד שהדורה מת. גודזילה קורע את גופו המיובש של הדורה ומייבש את החלקים, עד ששום דבר לא נשאר חוץ אבק. גודזילה חוזר אל הים, אך לא לפני שהוא נועץ מבט מאיים על האנשים שנותרו בחיים, שהזיהום שלהם הוליד את הדורה. קן יאנו נפרד לשלום מגודזילה. הדורה מנסה להשמיד את העולם משום שנשלט על ידי האקסיליאנים, אך מושמד בעצמו על ידי גודזילה ואבירה במפרץ טוקיו.
כריך סאב

כריך סאב (באנגלית: Submarine sandwich או בקיצור: Sub), אשר נקרא גם כריך איטלקי, הוא סוג של כריך המורכב מבגט טרי חתוך לאורך, אשר ממולא בנקניק, גבינה, ירקות, רטבים ותבלינים. הכריך הומצא בתחילת המאה ה-20 בקהילות המהגרים האיטלקיות בצפון-מזרח ארצות הברית. באזורים שונים ברחבי ארצות הברית ישנם שמות שונים לכריך, ולעיתים גם וריאציות מקומיות שונות. הכריך הפך למאכל מקומי פופולרי במיוחד באמריקה הצפונית במהלך שנות ה-40 של המאה ה-20 בערים בוסטון (שם הוא נקרא "Hero"), בניו יורק (שם הוא נקרא "Grinder"), בפילדלפיה (שם הוא נקרא "Hoagie"), בלוס אנג'לס (שם הוא נקרא "Zep" או "Zepelin"), בקונטיקט (שם הוא נקרא "Wedgie") בפלורידה (שם הוא נקרא "כריך קובני"), בוויסקונסין (שם הוא נקרא "Garibaldi"), ובאילינוי (שם הוא נקרא "Italian beef sandwich"). רשתות מזון מהיר בינלאומיות רבות מתמחות בהכנת הכריך, בהן Firehouse Subs, קוויזנוס, Mr. Sub והרשת הגדולה ביותר מביניהן - סאבוויי. בארצות הברית ישנן מסעדות רבות המתמחות בהכנת הכריך. מדיה וקבצים בנושא כריך סאב בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ציוויליזציית נורטה צ'יקו

ציוויליזציית נורטה צ'יקו (באנגלית: "Norte Chico civilization") הייתה חברה מורכבת שהתקיימה באזור "נורטה צ'יקו" שברצועת החוף הצפונית של פרו בתקופה הפרה-קולומביאנית, וכללה עד 30 מרכזי אוכלוסייה. הציוויליזציה שגשגה בין האלף ה-4 לפני הספירה עד האלף ה-2 לפני הספירה, כאשר העיר הראשונה של ציוויליזציית נורטה צ'יקו מתוארכת לסביבות 3500 לפנה"ס, בהואריצ'אנגה אשר באזור פורטלזה. מרבית היישובים של ציוויליזציית נורטה צ'יקו נבנו משנת 3100 לפנה"ס ואילך עד סביבות שנת 1800 לפנה"ס. ציוויליזציית נורטה צ'יקו נחשבת כיום לציוויליזציה הידועה הקדומה ביותר באמריקה, ואחת הציוויליזציות בעלות הממשל מהמוקדמות בעולם כולו, במקביל לציוויליזציות שצמחו באלף ה-3 לפנה"ס. ציוויליזציית נורטה צ'יקו השתרעה לאורך שלושה נהרות - הפורטלזה, הפטיוולקה והסופה. העמק בו נמצאים הנהרות הללו מכילים אתרים ארכאולוגים רבים, שהותירה אחריהם ציוויליזציית נורטה צ'יקו. ציוויליזציית נורטה צ'יקו התפתחה אלף שנים לאחר שומר במסופוטמיה, התפתחה באותה הזמן בערך כמו הציוויליזציה של מצרים העתיקה, וקדמה בכמעט אלפיים שנה לאולמקים במרכז אמריקה. קיפו, צורת כתב המבוססת על קשרים ששימשה את בני האינקה וממלכות שקדמו להם להעברת מסרים בסימנים, התגלו בחפירות בקאראל, מה שמעיד כי מערכת כתב כנראה הייתה בשימוש ציוויליזציית נורטה צ'יקו. קיומם של יישובים קדומים באזורים הללו ידוע לארכאולוגים מאז שנות ה-40 של המאה ה-20. עבודה מוקדמת יותר בוצעה באתר Aspero סמוך לים, בשנת 1905 ומאוחר יותר בקאראל, באזור שנמצא יותר רחוק מהים. בשנות ה-1990 המאוחרות ארכאולוגים פראונים, בהובלת Ruth Shady סיפקו את התעוד המפורט הראשון של הציוויליזציה הזו בעבודה שבוצעה ב- Caral. בשנת 2001 התפרסם מאמר בירחון סאיינס שסקר את המחקרים בקאראל. בשנת 2004 התפרסם מאמר בנייצ'ר שתיאר מחקרי-שדה ותארוך פחמן באזורים רחבים יותר. הדמיה של האופן בו נראתה אחת מהפירמידות של אספרו הריסות העיר העתיקה קאראל אשר נחשבת כיום לעיר העתיקה ביותר בחצי הכדור המערבי חומה עתיקה בקאראל מדיה וקבצים בנושא ציוויליזציית נורטה צ'יקו בוויקישיתוף Mann, Charles C. (12 באוגוסט 2005). "Unraveling Khipu's Secrets". Science. 309 (5737): 1008–1009. doi:10.1126/science.309.5737.1008. {{cite journal}}: (עזרה) Shady Solis, Ruth; Jonathan Haas; Winifred Creamer (27 April 2001). "[ https://science.sciencemag.org/content/292/5517/723 Dating Caral, a Preceramic Site in the Supe Valley on the Central Coast of Peru]". Science. 292 (5517): 723–726 Haas, Jonathan; Winifred Creamer; Alvaro Ruiz (23 December 2004). "[ https://www.nature.com/articles/nature03146 Dating the Late Archaic occupation of the Norte Chico region in Peru]". Nature. 432 (7020): 1020–1023 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
הפלישה הנורמנית לאירלנד

הפלישה הנורמנית לאירלנד התרחשה באופן הדרגתי במהלך המאה ה-12 כאשר בסופה ממלכת אנגליה הנורמנית כבשה אזורים נרחבים מהאירים. באותה עת אירלנד הגאלית (אנ') הייתה מורכבת ממספר ממלכות, כאשר היה מלך ששלט על כל המלכים בממלכות השונות. הפלישה הנורמנית סימנה את ההתחלה של מעל ל-800 שנות מעורבות אנגלית ישירה (ובהמשך בריטית) באירלנד. במאי 1169 הגיעו שכירי חרב אנגלו-נורמניים לאירלנד, לבקשת המלך האירי המודח דרמוט מק'מורו (Dermot MacMurragh), אשר חתר להשיב את ממלכתו לשליטתו. התערבות צבאית זו זכתה לגיבויו של המלך הנרי השני מאנגליה והאפיפיור אדריאנוס הרביעי. בקיץ 1170 הגיעו כוחות נורמנים נוספים בהנהגת ריצ'רד "סטרונגבו" מקלייר. במאי 1171 הצליחו כוחותיו של סטרונגבו להשתלט על דבלין ועל כל מחוז לנסטר, והחלו בפשיטות על ממלכות שכנות. באותו הקיץ המלך רואידרי או קונצ'ובאיר (אנ') הוביל התקפה נגד הנורמנים אשר כשלה. באוקטובר 1171 הגיע לאירלנד המלך הנרי השני עם כוחות צבא גדולים, כדי לבסס את השליטה הן על האנגלו-נורמנים והן על האירים. הנורמניים העבירו את הבעלות על האזורים הכבושים לידי הנרי השני. מלכים איריים רבים שיתפו פעולה עם הנרי השני, מתוך תקווה שהוא יבלום את ההתפשטות הנורמנית באירלנד. לאחר עזיבתו של הנרי ב-1172, נמשכה ההתפשטות הנורמנית ומתקפות הנגד האיריות. באמנת וינדזור מ-1175 (אנ') הוכר שהנרי השני ימלוך של השטח הכבוש, ורואידרי ימלוך על יתר האזורים של אירלנד. עם זאת, האנגלו-נורמנים המשיכו לפלוש למלכות האיריות, והאירים המשיכים לתקוף את האנגלו-נורמנים. ב-1177 החליט הנרי השני לאמץ מדיניות חדשה - הוא הכריז על בנו ג'ון כשליט של כל אירלנד, ואישר לנורמנים לכבוש עוד אדמות. השטח שנכבש הפך ל"אדנות אירלנד" (אנ') והפך לחלק מממלכתו. ההצלחה של הפלישה מיוחסת למספר גורמים, בהם העליונות הצבאית של הנורמנים, אשר נהגו לבנות טירות באזורים אותם הם כבשו, העובדה שהאירים לא היו מאוחדים נגד הפולשים, ובשל תמיכת הכנסייה הקתולית בהתערבותו של הנרי השני בסכסוך. אירלנד, היסטוריה, כיבוש אנגלי, 1186-1166, דף שער בספרייה הלאומית Campbell, Kenneth L. (2013). Ireland's History: Prehistory to the Present. A & C Black. p. 59. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
שושלת ג'וסון

שושלת ג'וסון (בקוריאנית: 조선), או בשמה הרשמי הממלכה הגדולה של ג'וסון (대조선국, מילולית: "הארץ הקוריאנית הגדולה"), הייתה ממלכה קוריאנית שהתקיימה בחצי האי הקוריאני במשך כחמש מאות שנים – הממלכה עם תקופת השלטון הארוכה ביותר בהיסטוריה של קוריאה. הממלכה נוסדה במקור על ידי יי סונג-גיי ביולי 1392, והגיעה לסיומה בעקבות פלישה יפנית באוקטובר 1897. תקופת השלטון של שושלת ג'וסון הותירה השפעה ניכרת על המורשת של קוריאה המודרנית – חלק ניכר מהתרבות הקוריאנית המודרנית, כולל הנימוסים, הנורמות, והעמדות החברתיות כלפי נושאים שונים (איסור נישואיי בני אותו שם משפחה בוטל רק לאחרונה – סעיף 809 של הקוד האזרחי הקוריאני), וכמו גם השפה הקוריאנית המודרנית והדיאלקטים שלה, נובעים כולם מהתרבות והמסורות של שושלת ג'וסון. מדיה וקבצים בנושא שושלת ג'וסון בוויקישיתוף שושלת ג'וסון, באתר אנציקלופדיה בריטניקה (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
רוסיה שלנו (תוכנית טלוויזיה)

רוסיה שלנו (ברוסית: «Наша Russia») היא תוכנית טלוויזיה קומית רוסית בכיכובם של מיכאיל גלוסטיאן וסרגיי סבטלאקוב ובקריינותו של ולדימיר זאיצב, ששודרה לראשונה בערוץ THT בנובמבר 2006 ומאוחר יותר בשידורים חוזרים בערוץ THT4. התוכנית מורכבת מסדרה של מערכונים בידוריים וסאטיריים, המציגים את האנשים הטיפוסיים שחיים ברוסיה ומגחיך את אורח החיים בה. הסדרה כוללת מערכונים הבנויים מפארודיות פרועות ומוגזמות של תושבי רוסיה מכל תחומי החיים המוכרים להם. הקריינות בין המערכונים מציגה את התוכנית כמעין מדריך, המיועד למי שאינו רוסי, המציג את תושבי המדינה והמעמדות השונים בה. התוכנית עוסקת בביקורת על נושאים שונים כמו גזענות, תרבות פופולרית, מנהל ציבורי, תעשיית הבידור, פוליטיקה ורבים אחרים, לרוב תוך שימוש בדמויות קבועות. לדמויות רבות בסדרה יש אמרות כנף וביטויים קבועים ורבים מהם הפכו לשגורים בסלנג הרוסי והפכו את הסדרה לתוכנית מיינסטרים בעלת מעמד של קאלט. לסדרה יצאה תוכנית המשך בשם "בורודאץ'." גם היא בכיכובו של מיכאיל גלוסטיאן. בתוכנית ניכרת השפעה מהסרט "אמלי" של ז'אן פייר ז'נה, בנוסף משתמשת בפורמט שהוצג קודם לכן בסדרה הבריטית "הממלכה הקטנה". בהשראת הסדרה הופק סרט קולנוע באורך מלא בשם "רוסיה שלנו: ביצי הגורל", שיצא לאקרנים ב-21 בינואר 2010. הישראלים (תוכנית טלוויזיה) אתר האינטרנט הרשמי של רוסיה שלנו "רוסיה שלנו", במסד הנתונים הקולנועיים IMDb (באנגלית) "רוסיה שלנו", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
עבד אל-קאדר באג'מאל

עבד אל-קאדר באג'מאל (בערבית: عبد القادر باجمال; 1946 – 7 בספטמבר 2020) היה פוליטיקאי תימני, שכיהן כראש ממשלת תימן במשך שש שנים, מ-21 במרץ 2001 ועד 21 במרץ 2007. באג'מאל מונה לתפקידו על ידי נשיא תימן, עלי עבדאללה סאלח. הוא הוחלף בתפקיד על ידי עלי מוחמד מוג'ור, שכיהן כשר החשמל בממשלתו. באג'מאל היה חבר מפלגת הקונגרס הכללי העממי וכיהן בעבר כשר החוץ של תימן. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Dipsiz Kuyum

"Dipsiz Kuyum" (באנגלית: "My Bottomless Pit"; ובעברית: "הַבּוֹר לְלֹא תַּחְתִּית שֶׁלִּי") הוא שיר של הדי ג'יי הטורקי אמרה קאראדומן שהוקלט על ידי הזמרת-יוצרת הטורקייה אליינה טילקי. הוא יצא לאור ב-3 בספטמבר 2018, בהוצאת דואן מיוזיק קומפני כסינגל המוביל מתוך האלבום, BombarDuman (2018). הקליפ שיצא עבור השיר הפך לאחד מ-20 הקליפים הטורקיים הנצפים ביותר בכל הזמנים. השיר נכתב על ידי אמרה קאראדומן, אנונים ומבלנה והופק על ידי קאראדומן גם כן. "Dipsiz Kuyum" המאופיין בסוגת הפופ הטורקי. שיתוף פעולה זה הוא השלישי בין קאראדומן לטילקי, כשהקודמים לכך הם; "Cevapsız Çınlama" משנת 2016, ו-"Yalnız Çiçek" משנת 2016. השניים הוציאו יחד גם את "Sevmek Yok". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20 מיליון השמעות. הווידאו קליפ הנלווה של "Dipsiz Kuyum" הועלה לערוץ היוטיוב של netd müzik ב-3 בספטמבר 2018. בתחילתו, ניתן לראות באר מים ובתוכה כדור דיסקו מהבהב בצבעים שונים. בהמשך לכך, ניתן לראות את טילקי כשהיא עוטה מסכה. כמו כן, בקליפ יש אזכור לשיר "Yalnız Çiçek" שיצא מספר חודשים קודם לכן. נכון לאוגוסט 2023 עומד מונה הצפיות של הקליפ על למעלה מ-222 מיליון צפיות. סרטון השיר "Dipsiz Kuyum" באתר יוטיוב Genç popçu Aleyna Tilki'ye büyük şok! Dipsiz Kuyum şarkısı çalıntı mı?, Sabah (בטורקית) BombarDuman, נבדק ב-2019-05-25 YouTube - Most Viewed Music Videos by Turkish Artists, kworb.net Emrah Karaduman (Ft. Aleyna Tilki) – Dipsiz Kuyum (באנגלית), נבדק ב-2019-05-25 netd müzik (2016-08-19), Emrah Karaduman - Cevapsız Çınlama ft. Aleyna Tilki, נבדק ב-2019-05-25 netd müzik (2018-06-05), Aleyna Tilki YALNIZ ÇİÇEK ft. Emrah Karaduman, נבדק ב-2019-05-25 Emrah Karaduman - Sevmek Yok feat Aleyna Tilki (Official Audio), נבדק ב-2023-08-24 netd müzik (2018-09-03), Emrah Karaduman - Dipsiz Kuyum feat. Aleyna Tilki, נבדק ב-2019-05-25 https://twitter.com/MusicTopTR/status/1040203471801253888, Twitter
Game Maker

Game Maker (מחולל המשחקים) היא תוכנת מחשב שנכתבה על ידי מארק אוברמרס בשפת התכנות Delphi. אוברמרס הפיץ את הגרסה המקורית בשנת 2000. התוכנה עוצבה כדי לאפשר למשתמשיה לפתח בקלות משחקי מחשב בלי צורך ללמוד שפות תכנות כמו שפת C, פסקל או Java. בשביל משתמשים מנוסים, מחולל המשחקים כולל שפת תכנות פנימית שנקראת "GML", או "Game Maker Language". ניתן להפיץ משחקים תחת כל רישיון (כולל בלי רישיון), כקובץ שלא ניתן לעריכה, או כקוד מקור שניתן לעריכה. התוכנה תומכת בעריכה באמצעות גרירה ושחרור (drag-and-drop) של פקודות ואירועים. בשנת 2012 שוחררה הגרסה הבאה של התכנה, שנקראת GameMaker: Studio, ושכוללת אפשרויות רבות נוספות, כגון יכולת לייצא את משחקים לפלטפורמות שונות. scratch אתר האינטרנט הרשמי של Game Maker (באנגלית) אתר בעברית לתרגום מדריך המשתמש של גרסה 7.0 אתר חינוכי באנגלית עם הרבה סרטי הדרכה על gamemaker
בלוז כנעני

"בלוז כנעני" הוא פזמון שכתב, הלחין וביצע אהוד בנאי. השיר יצא לאור בשנת 2004. השיר נכתב לזכרו של מאיר אריאל, שנפטר חמש שנים קודם לפרסום השיר. הוא נכלל באלבום "ענה לי" ובלט לצד השיר "היום". במצעד הפזמונים העברי השנתי של גלגלצ לשנת ה'תשס"ד (2004) דורג השיר במקום ה-21. במצעד של רשת ג' לשנה זו דורג השיר במקום ה-34, ובנוסף בנאי זכה בתחנה זו בתואר "זמר השנה". באלבום ההופעה במה קהל ואהבה של ישי ריבו שיצא בשנת 2020, פורסם דואט של בנאי וריבו לשיר. השיר נכתב לזכרו של מאיר אריאל. על פי אהוד בנאי הייתה ביניהם היכרות קלה בלבד. הפרטים המתארים את הקשר בין אריאל ובנאי הם על פי האחרון פרי הדמיון: השניים לא למדו גמרא יחד, ומעולם לא ישבו יחד סביב שולחן השבת. הבית הראשון מציג את ההווה הרועש, לעומת התקופה בה הנמען היה בין החיים. הדובר מציג את השינויים שחלו מאז לכתו. הבית השני חוזר על תחושה של מעבר מטוב לרע. בשיר ישנם מספר רמזים למאיר אריאל: ראשית, שמו הפרטי מוזכר. בנוסף, מוזכרת בשיר המושבה פרדס חנה-כרכור שהייתה מקום מגוריו האחרון של אריאל, והוזכרה בשירו שדות גולדברג ("ילדתי שלי"). כמו כן אקליפטוס מוזכר בשלוש צורות שונות (אקליפטוס ברוח, אקליפטוס בודד ואקליפטוס ענק) שמתקשר לשירו "ארול". כן מוזכר בשמו שירו של אריאל "שיר כאב". סרטון השיר "בלוז כנעני" באתר יוטיוב מילות השיר "בלוז כנעני" באתר שירונט יוחאי אורלן, יעקב אבינו שורק בלוז כנעני אתר מִילִימִילִים דוד פרץ, בלוז כנעני, באתר תרבות.il יוסי חרסונסקי, עיון ביקורת, באתר יוסמיוזיק בלוז כנעני, באתר הרשמי של אהוד בנאי בלוז כנעני, מתוך אתר פזמונט
רעידת האדמה באילינוי (1968)

רעידת האדמה באילינוי (1968) הייתה רעידת האדמה הגדולה ביותר שתועדה במערב התיכון במדינת אילינוי. הרעידה התרחשה בתשיעי בנובמבר בשעה 11:02 ונמדדה בעוצמה של 5.4 בסולם ריכטר. לא היו הרוגים ברעידה, אך היא גרמה נזק משמעותי למבנים, כולל הפלת ארובות בשיקגו, העיר הגדולה ביותר באזור. רעידת האדמה הייתה אחת מרעידות האדמה המורגשות ביותר בהיסטוריה של ארצות הברית, והיא הורגשה ב-23 מדינות המשתרעות על שטח של 1,500,000 קילומטר רבוע. האירוע הורגש על ידי מיליונים רבים ברחבי האזור. רעידת האדמה הורגשה ב־23 מדינות והשפיעה על אזור של כ-1,500,000 קילומטרים רבועים. הרעידות התפשטו מזרחה לפנסילבניה ולמערב וירג'יניה, דרומה למיסיסיפי ולאלבמה, צפונה לטורונטו, לאונטריו, לקנדה ומערבה לאוקלהומה. דיווחים בודדים על הרגשת הרעידה התקבלו בבוסטון, מובייל, אלבמה, פלורידה, בדרום אונטריו, ארקנסו, מינסוטה, טנסי, ג'ורג'יה, קנזס, אוהיו, מיסיסיפי, קנטקי, צפון קרוליינה, דרום קרוליינה, מיזורי, מערב וירג'יניה, אלבמה, נברסקה, איווה, אוקלהומה, דרום דקוטה, פנסילבניה, מישיגן וויסקונסין. האזורים שנפגעו בצורה הגדולה ביותר היו אוונסוויל, אינדיאנה, סנט לואיס ושיקגו. ילד איבד את הכרתו כתוצאה מנפילת פסולת מחוץ לביתו. מדיה וקבצים בנושא רעידת האדמה באילינוי בוויקישיתוף "Illinois Earthquake Information". United States Geological Survey. 16 ביולי 2008. אורכב מ-המקור ב-16 בדצמבר 2008. נבדק ב-9 בנובמבר 2008. {{cite web}}: (עזרה) Staff (10 בנובמבר 1968). "Quake Damage Minor; Felt Over Wide Area in Midwest and East". St. Louis Post Dispatch. p. 1A. נבדק ב-13 בספטמבר 2015. {{cite news}}: (עזרה) "Today in Earthquake History: November 9". United States Geological Survey. 16 ביולי 2008. אורכב מ-המקור ב-2008-04-22. נבדק ב-9 בנובמבר 2008. {{cite web}}: (עזרה) "No Further Tremors Foreseen Following Quakes in 22 States" (PDF). New York Times. 11 בנובמבר 1968. נבדק ב-25 בנובמבר 2008. {{cite news}}: (עזרה) Gordon, David W.; Bennett, Theron J.; Herrmann, Robert B.; Rogers, Albert M (1 ביוני 1970). "The south-central Illinois earthquake of November 9, 1968: Macroseismic studies". Bulletin of the Seismological Association of America. pp. 953–971. נבדק ב-14 בנובמבר 2008. {{cite web}}: (עזרה) (See this bulletin on the webpage of Earthquake Center of Saint Louis University)
פרדראג איידוס

פְּרֶדְרָאג אֶיידוּס (בסרבית קירילית: Предраг Ејдус, בסרבית בכתב לטיני: Predrag Ejdus;‏ 24 ביולי 1947, בלגרד, הרפובליקה הפדרלית הסוציאליסטית של יוגוסלביה – 28 בספטמבר 2018, בלגרד, סרביה) היה שחקן ממוצא יהודי אשר פעל ביוגוסלביה ובסרביה ושיחק ב-200 הצגות תיאטרון, 50 סרטי קולנוע ו-30 סדרות טלוויזיה. פרדראג איידוס נולד בבלגרד לאב יהודי ולאם סרבית. מ-1962 ועד 1968 שיחק בלהקת תיאטרון חובבים. ב-1972 סיים את האקדמיה לאמנויות בבלגרד, הצטרף לתיאטרון הלאומי של יוגוסלביה בעיר ושיחק וביים בו עד 1993. ב-1993 עבר לתיאטרון הדרמה בבלגרד. ב-2001 החל ללמד משחק באקדמיה הפרטית למשחק על שם האחים קאריג', אשר שינתה בהמשך את שמה לאוניברסיטת אלפא (צר'), ובה כיהן כפרופסור מן המניין. בין השנים 1985–1989 כיהן כנשיא איגוד שחקני התיאטרון בסרביה. לאורך הקריירה שיחק ב-200 הצגות תיאטרון, 50 סרטי קולנוע ו-30 סדרות טלוויזיה, שעם הבולטות בהן נמנית "ריח הגשם בבלקנים", על פי ספרה של גורדנה קואיץ'. ב-2012 שיחק בסרט "רחוב הגאולה". פרדראג איידוס נפטר בבלגרד ב-2018 ממחלת הסרטן והוא בן 71. היה נשוי, ואב לבן ובת. בתו, ואניה איידוס (אנ'), היא שחקנית. מדיה וקבצים בנושא פרדראג איידוס בוויקישיתוף פרדראג איידוס, במסד הנתונים הקולנועיים IMDb (באנגלית) פרדראג איידוס, באתר AllMovie (באנגלית) פרדראג איידוס, במסד הנתונים הקולנועיים KinoPoisk (ברוסית)